་རྒྱུད།
གཙང་གཙུག་མན་ཕོ་མོ་གང་ལ་འདུལ་བ་མཉན་ན་བསྟན་པ་རྗེས་སུ་ཉམས། བསྟན་
པ་ལ་འགལ་བ་སྤང་བ་ནི། ཞར་བ་འཐིང་པོ་ལྦ་བ་ཅན་དབྲལ་བ་ལ་རྨེན་པོ་ཡོད་པ།
མི་མཛེས་པའི་ངན་རྐྱེན་ཐམས་ཅད་སྤང་བར་བྱ། གཞན་ནས་འབྱིན་པ་ནང་དུ་མི་
གཞུག །ཉེས་བྱས་སུ་འགྱུར་བ་སྤོངས། སེ་སད་ནེ་གའུ་ཞལ་ནས། སོ་སོར་ཐར་པའི་
སྡོམ་པ་གྲོགས་ལ་བརྟེན་ན་བསྲུང་བས། གྲོགས་བསླབ་པ་ལ་གོམས་ཀྱིན་གུས་པ་དང་
འགྲོགས། ཚུལ་ཁྲིམས་མཐོང་ཐོས་སྒོ་གསུམ་སྒོ་ནས། སྡོམ་པ་ལ་ཐ་སྙད་བྱུང་བ་ནང་
དུ་མི་བཞག །བོན་དང་ཟང་ཟིང་གི་ལོངས་སྤྱོད་སྟབས་ཅིག་ཏུ་མི་བྱ། གཡོ་སྒྱུ་དུག་
ཅན་ཟས་དང་འདྲ་བ། དྲང་སྲོང་མ་དང་གཙང་གཙུག་དགེ་བསྙེན་མས། ཁྲིམས་
གྲོགས་མེད་པར་གྲོང་དང་འདུ་ཁང་དུ། འགྲོ་འདུག་ཉལ་བ་མི་བྱ་ཤིན་ཏུ་སྤང་། ཆུ་
ཆེ་འབྲིང་གང་ལ་བརྒལ་ཀྱང༌། གཅིག་ལ་གཅིག་ལག་པས་བཟུང་ལ་བརྒལ། ཕྱི་
འབྲེད་གྲོང་དུ་འགྲོ་འདོད་ན། ཁོ་མ་ནེའུ་ཆུང་བཞིན་འཁོད་པ་ཞུས་ལ། ཁྲིམས་གྲོགས་
མཚངས་སྡེབས་མེན་པ་གསུམ་དང་འགྲོ། བུད་མེད་ལྟུང་བ་འཆབ་པ་ཉེ་བ་ནི། ཉེས་
པ་དམིགས་གཅིག་ལ་གཅིག་ལྟུང་བས། གཅིག་གིས་གཅིག་ལ་མཚངས་མི་དགབ།
ལྟུང་བ་མི་འཆབ་གྲལ་དུ་མཐོལ། བཅས་པ་ཡུལ་གྱི་སྒོ་ནས་སྤངས་པས། རབ་བྱུང་ལ་
སོགས་པ་སྐྱེས་པ་རྣམས་ཀྱིས་རྔོ་འཐག་ཚོགས་དང་སྐུད་པ་འཁལ་བ་ཡན་ཆད་སྤང་།
བུད་མེད་ཉེས་བྱས་ཉེ་བས། ཉེ་དྲུང་གི་སྣམ་ཐག་ཆང་གཉེར་བྱ་བ་ཐམས་ཅད་སྤང་།
དྲང་སྲོང་མ་མེད་པས་ཁས་ལེན་མི་བྱ། དྲང་སྲོང་གི་གྲལ་མེད་པར་ཆེ་བ་ལ་
་ལ་ཁས་ལེན་
མི་བྱ། མཁན་སློབ་མེད་པར་ཁས་ལེན་དང་གསོ་སྦྱོང་ལ་མི་འདུག །དྲང་སྲོང་འཁོར་
གྱི་གཙོ་བོ་ཡིན་པས། ཉམས་པ་གླེང་པ་དང་སྤྱོད་པ་མི་སྨྲ། སྤྱིར་བོན་དང་གང་ཟག་
ཐམས་ཅད་ལ། སྨོད་གླེང་དང་སྤྱོད་པ་མི་བྱ་སྤང་བར་བྱ། དབེན་པར་འདུག་འགྲོ་
ལངས་ཉལ་ཐམས་ཅད་དུ། སྤྲེའུ་དུད་འགྲོ་བྱ་གག་ཡན་ཆད་ཕོ་བསྲུང་། ཆུ་ལ་ཆུ་
357

གསུང་རབ་སྒོ་མཛོད་རིན་པོ་ཆེའི་གླེགས་བམ།
2
གཉེར་བརྩོན་ལྡན་གཞུག་ལ། ཆུ་ལ་བརྟགས་ལ་ཆུ་ཚག་ལ་ཡང་ཡང་བརྟགས།
གདེང་བ་དྲང་སྲོང་བསླབ་པ་ཡིན་པས། རྟག་ཏུ་འཆང་གིན་ཚུལ་ས་མ་རིག་པ་བྱ།
བུམ་པ་གཉིས་བཅང་། གཅིག་ནི། སྤྱོད་པ་ཁྲུས་བུམ་བྱ། གཅིག་གཙང་སྦྲའི་ལས་སུ་
བྱ། གདེང་བ་བུམ་པ་དང་རབ་བྱུང་མི་འབྲལ་འགྲོགས་པར་བྱ། བསླབ་པ་རྒས་རིམ་
ལ་ཨ་ཡོང་བོད། གཞོན་པ་ཐམས་ཅད་ལ་དྲང་སྲོང་མ་ཏི་དང་། དགེ་གཙུག་པད་མོ་
བརྗོད་ལ་བོད། ཁྱིམ་པའི་མིང་རུས་བོད་པ་སྤང་བར་བྱ། མཁན་སློབ་ཀྱིས་བཏགས་
པ་ནས་བོད། སྣང་སྤེལ་ཆེ་བ་དང་ལམ་ཁ་དང་། མི་མང་འདུས་སར་དཔུང་པ་
གཡོག་ལ་འདུག །གནས་ལ་ནང་རེ་ཆག་ཆག་གདབ། ཟླ་བའི་དུས་བཞི་ས་གཞི་བྱུག་
ལ་ཏར། ས་གཞི་ཉམས་པ་ཡང་གསོ། མེ་ཤུལ་དུད་རིས་གཏན་དུ་སྤང་བར་བྱ།
ཐམས་ཅད་འདུ་ལ་ཟླ་བའི་དུས་དྲུག་ལ་མ་ཆག་པར། སྡུས་དོན་གསུམ་པ་འཆད་ཉན་
བྱ་བ་ནི། ཚུལ་སྡུས་ཁྲིམས་སྡུས་སྤྱོད་ལ་བསྡུས་དོན། བག་དང་ལྡན་པར་འཆད་པས་
སྒྲ་བོན། མཉན་པར་བྱེད་པས་དབང་པོ་གཟིར་བར་བྱ། ཕྱག་དང་བསྐོར་བ་གསུམ་
ཡར་བྱ། དགོང་ཀའི་དུས་སུ་སྒྲ་བཏང་མཆོད་པ་བསྟབ། བཀོད་པ་སྤྱི་ཡི་འཚོགས་
པའི་སྟར་ཡངས་པར་བྱ། སྦྱིན་བདག་སྤྱན་འདྲེན་ཉུང་བར་བགྲོད། ཚོགས་སྟོན་དེར་
བཟའ་ལྷག་མ་སྦྱིན་པར་གཏང༌། ཐམས་ཅད་ཀུན་ནས་སོ་བྲུས་ལྕེ་བཞར་ཁ་བཤལ།
བྱུག་རིས་དང་འཐོར་འཐུང་སྐབས་དང་སྦྱར། གཙང་དག་ལག་ལེན་མ་ཉམས་པར་
བྱ། འདོན་པ་ཞུ་གསོལ་གཞོན་པས་དབུལ། ཕྱག་འཚལ་ཞ་ཕུད་གུད་པས་དལ་བུར་
ལངས། ཚུལ་ཁྲིམས་དག་པ་ནད་མེད་པར་གྱུར་བརྗོད། ཕན་ཚུན་སྦྲིད་པ་བྱུང་བ་ན།
རྒན་ལ་ཐལ་མོ་སྦྱར་ལ་ཕྱག་རྒྱ་བྱའོ། །གཞོན་ན་ཁྲིམས་ལྡན་ཨ་སངས་ཨ་བརྗོད།
ཚེས་བྱང་དང་ཆུ་ཚག་རྟག་ཏུ་བཅང་ལ་ཉི་མ་བགྲང་། དྲང་སྲོང་མ་གློ་བུར་བྱོན་པ་ལ་
ནང་ཁྲིམས་བརྗོད། ན་རྒན་པ་རྣམས་ཀྱིས་གཞོན་ལ་འདུ་འཛིའི་གཏམ་སྤང་། རྟག་
358

མདོ་སྡེ།
སྤྱི་ལྟོས་འགོག་པ་སྡོམ་བྱེད་རྒྱུད།
ཏུ་སྣོད་སྤྱད་གཙང་བྱས་ཁ་བཅད། རྟག་ཏུ་མིག་གཟུང་འདོམ་བདུན་ཕར་མི་རིང་།
བོད་པའི་བརྡའ་བྱས་བསད་ལ་སྒྲ་འཇམ་བྱ། གདིང་བ་སྨད་གོས་གོན་ལ་ཉལ་མི་བྱ།
སྟེང་དུ་གོན་ན་ཉེས་བྱས་སུ་འགྱུར་བས་སྤང་། རྟག་ཏུ་གྲོགས་མོ་ཀུན་ལ་ཚངས་མར་
བརྗོད། མ་འམ་སྤུན་ཟླའི་འདུ་ཤེས་བསམ། ཁོ་མ་ནེའུ་ཆུང་རྟག་ཏུ་འདུ་ཤེས་ཉེར་
གཉིས་དང༌། རེག་པར་བྱ་བ་བརྒྱད་སྤང་བསམ། ཁོ་མ་ནེའུ་ཆུང་གཅིག་གིས་བཅོས་
པར་མི་ནུས་ན། ཐམས་ཅད་ཀུན་ནས་འདུས་ལ་ལོག་པ་བཅོས། འགགས་བྱེད་པ་
ཤན་འབྱེད་མཚམས་གཅད། ཁྱི་དང་སྐྱེས་པ་ས་མཚམས་ནང་དུ་མི་བསྙེན། སྤྱིའི་མཁོ་
སྤྱོད་སྒོས་ཀྱི་ཚོགས་མི་བྱ། སྐུ་མཉེ་དྲིལ་གྱི་བུད་མེད་བཀག །བུད་མེད་གྱི་རྟེན་ཅན་
རབ་ཏུ་བྱུང་བ་ཆུ་གོས་བཅང་། གཉའ་བ་ནས་ལོང་བུ་ཡན་ཆོད་ཁྱབ་པར་བྱ། དེ་
གོན་ནས་ཆུ་ལ་གཟབ་ནས་བརྒལ། མཁས་སློབ་དང་འདུ་ཁང་དྲུང་དུ་ཞྭ་སྤང་། སྐྲ་
བྲེག་ན་རྐང་ལག་སེན་མོ་བྲེག་པར་བྱས། དེ་ནས་ཡན་ལག་ལྔའི་ཁྲུས་བྱ། དེ་ནས་
གཙོ་བཞི་དང་ཚེས་ལྷ་ལ་ཕྱག་བྱས། སྐྲ་བྲེག་དུས་སུ་སྟོད་གཅེར་བུར་མི་བྱ་བར་སྐྲ་
གཟེད། ཡང་ན་གདིང་བ་དང་སྨད་གོས་སྟེང་དུ་བགོ །བཟའ་བཏུང་ཟ་བའི་སྔོན་དུ་
ཟ་བ་པོས་རྣམ་པར་མ་སྤྱད་པའི་ཁམས་ཕོར་གཙང་མར་བཞག །ས་གཙང་སར་མ་
འགོམ་པར་བཞག །བྱུག་རིས་རྡོག་པས་མི་རྫི་བག་ལྡན་བྱ། ཐམས་ཅད་ལ་པད་སྡེར་
དང་གདེང་བ་དགོས་པར་བཅང་། ཞྭ་ཕུད་ཐལ་སྦྱར་རྒན་པའི་དྲུང་དུ་སྟན་ལ་འདུག་
པར་བྱ། འདོན་པ་དང་གསུང་གླེང་ཐམས་ཅད་སྔོན་དུ་ཞྭ་འབུད། ཐལ་མོ་སྦྱར་ལ་
འདུག་པར་བྱ། མཁན་སློབ་དང་གོང་མ་ལ་གཞན་གཏམ་དྲི་བ་དང་། ལན་འདེབས་
པ་ལ་ཐལ་མོ་སྦྱར། ཕྱག་འཚལ་བ་ན། དྲང་སྲོང་མ་དགོངས་སུ་གསོལ། ཕྱག་འཚལ་
སྐྱབས་སུ་མཆིས་བརྗོད། སྨད་གོས་གྲར་མདུད་པའམ། མ་བསམ་པར་སྐས་ལ་མི་
འཛེག །སྟེང་དུ་མི་འགྲོ་ཤིན་དུ་སྤང་བར་བྱ། དོན་ཡོད་སྒོ་ལ་བཏུག་རྡུང་ལ་ང་རོ་
359

གསུང་རབ་སྒོ་མཛོད་རིན་པོ་ཆེའི་གླེགས་བམ། 2
སྤང་། རྟག་ཏུ་སྒྲ་ཡི་གཅོམ་སྐྱུང་བར་བྱ། ནད་པ་སྙིང་རྗེའི་ཞིང་ཡིན་པས་ཡར་བར་
མི་དོར། རབ་བྱུང་གཤིན་གྱི་ཡོ་བྱད་ཉེ་དྲུང་ལ་མི་སྦྱིན། བྱིན་ན་ཉེ་དྲུང་ངན་སོང་དུ་
འགྲོ། ཕྱག་བདར་བཀྲུ་བཤལ་དམན་པའི་ལས་གང་བྱེད་དང་། བླ་གོས་དང་མི་
འབྲལ་བར་བྱེད་དགོས། སྣོད་སྤྱད་གང་ལ་ཡང་ཕུས་མི་འདེབས། ཕུ་བཏབ་ན་
བཙོག་པར་མི་སྤྱད། ཐམས་ཅད་དུ་ཁྱིམ་པ་དང་འདྲེས་པ་སྤང་། ཁྱད་པར་དུ་ཉེ་དྲུང་
དང་འབྲེལ་བ་འདྲིས་པ་སྤང་། ཤི་བ་ཐག་རིང་སོང་བ་རབ་དུ་བྱུང་བ་ནི། ཉེ་དྲུང་སྒོ་
འདྲ་བར་བྱ་དགོས་པ་ཡིན། ཁྱད་པར་སྐྱེས་པ་རྣམས་དང་འདྲེས་པ་སྤང་། རང་གིས་
དེ་ཡི་བྱ་བ་མི་བྱ། རང་གིས་བྱ་བ་གཞན་ལ་མི་གཞོལ། སྡེར་མེད་པའི་ཟས་མི་བཟའ།
རྟག་ཏུ་པད་སྡེར་ལ་སོགས་དང་མི་འབྲལ་བ་ཟ། དུས་ཐ་དད་དུ་རབ་ཏུ་བྱུང་བའི་
འདུ་ཤེས་བསམ། ཚུལ་ཁྲིམས་སྲུང་ཐུབ་སྐྱོན་ཡོན་ཉེན་དམིགས་བསམ། དཔེ་ན་ཆུ་
དང་ཉ་བཞིན་ཏེ། འདུལ་བ་དང་བདག་མོ་འགྲོགས། གྲོགས་ཐམས་ཅད་ལ་ཚངས་
མ་གཙུག་སྤྱོད་བསམ། གྲུ་གང་མི་དང་འདྲ་བ་ནི། གཅིག་སྐྱོན་གཅིག་གིས་བཅོས་
པར་བྱ། མ་བཅོས་གཅིག་ཤལ་གྱིས་ཀུན་ངན་སོང་འགྲོ། ཚུལ་ཁྲིམས་མིག་གི་འབྲས་
ལྟར་བསྲུང་། ཕྲ་རགས་ཀུན་ནས་སྲོག་དང་སྙོམས་ལ་བསྲུང་། སྤང་བའི་བསམ་པ་
འཚོགས་དགོས་ཡོད་ན། ཧོས་རུ་བཀྲོལ། གྲལ་ལ་རྒན་འོས་སྙོམས་པ་དལ་བུ་བསྐོ།
ཟས་ལེན་པ་ནི་འདི་སྟེར་བའོ། །བདག་ནི་ལེན་པའོ། །སྟེར་ལེན་ཤེས་བསམ་པར་བྱ།
ཟས་རྡོག་པས་རྫི་བས་ཉེས་པ་ཆེ་བས། ཟས་ཀྱི་མཐར་མ་རྣམས་ཕྱགས་པར་བྱ། ས་
གཞི་ཕྱག་དར་བྱས་པར་མི་གཙང་བ་མི་དོར། ཁ་བཤལ་ལག་བཀྲུ་ཆོས་ལ་བཟང་དུ་
བྱ། དྲོ་ཟས་གུང་དང་ཟོས་པའི་འོག་ཏུ་ལན་གསུམ་གསུམ་དུ་ཁུར་བ་གང་བས་བཤལ།
སོ་སོའི་སྟན་མ་བསྟིང་བར་གྲལ་མི་འདུག །འཐོར་འཐུང་ཐེབས་མཛུབ་སྒྲས་དུས་
གཅིག་ཏུ་བྱ། ངག་དང་སྒྲ་ཐམས་ཅད་དུས་གཅིག་ཏུ་བྱ། བྱུག་རིག་དང་མདུང་རྩེ་
360

མདོ་སྡེ།
སྤྱི་ལྟོས་འགོག་པ་སྡོམ་བྱེད་རྒྱུད།
བྱས་པའི་སྟེང་དུ་པད་སྡེར་བཞག །སྤོས་སྣ་ས་ཉག་པའི་ལྕི་བའི་ཕྱེ་མ། ཁ་སྦྱོང་བ་ནི་
ཕན་ཡོན་ཆེ་བ་བཤད། པད་སྡེར་མཆན་ཁུང་བཅང་ལ་ནང་དུ་བསྟན། ལྷུང་བ་བྱུང་
ན་མ་ལེགས་ལན་གཉིས་བརྗོད། ཡིད་ཀྱིས་འགྱོད་པ་བསྐྱེད་ལ་དེ་ཁར་བཤགས།
ཡུལ་མེད་ན་ལྷུང་བའི་གསོ་སྦྱོང་བྱ། གསོ་སྦྱོངས་སྔོན་དུ་ཆག་ཆག་གདབ། བྱུག་པའི་
རི་མོ་བྱས་ལ་མཆོད་པ་བཤམས། སྟོང་མཚན་ངན་སོང་དོང་སྤྲུག་འདོན། ལྟུང་བ་
ཐམས་ཅད་ཕྱིར་མ་བཅོས་ན། སྟོན་པའི་བཀའ་ལས་ར་ཆོད་འགྱུར། གཙོ་བཞི་དང་
སྟོན་པ་ཁྱིམ་སྤངས་ལ་ཕྱག་ལན་དགུ་བཙལ། དགེ་སྤྱོད་ཐམས་ཅད་ཀྱི་རྗེས་འཇུག་
དགེ་བ་བསྔོ་། འཆད་ཉན་དག་དང་འཇུག་ཏུ་ལེགས་གསོལ་བརྗོད། དགོན་པ་
དབེན་པར་བསྡད་པར་ནི། བུད་མེད་སྟོན་པས་གནང་བ་མེད་དོ། །འདུལ་བ་སྤྱི་ལྟོས་
འགོག་པ་ཕྱོགས་སྡོམ་རྒྱུད་ལས། དྲང་སྲོང་མ་ཡི་སྤྱི་དོན་ལེའུ་སྟེ་བཅུ་བདུན་པའོ།། །།
༧ བདེ་བར་གཤེགས་ལ་པ་ཧོ། སྲས་རྒྱུད་དྲང་སྲོང་ཐེག་པའི་བོན། འདུལ་བ་སྤྱི་
ལྟོས་འགོག་པ་སྡོམ་བྱེད་རྒྱུད། སྣང་བའི་དངོས་པོ་གང་ལ་ཡང་ཞེན་པར་མི་བྱ། ཞེས་
པ། འཇིག་རྟེན་སྣང་ཞེན་གང་ཞེན་པ་སྤང་། ཆགས་པ་སྐྱེ་བའི་ཡུལ་དུ་མི་འགྲོ་ཡུལ་
དེ་སྤང་། ཞེ་སྡང་སྐྱེ་བའི་ཡུལ་རྟག་ཏུ་དོར། རང་བཞིན་ངན་པའི་མི་དང་མི་འགྲོགས།
འཇིག་རྟེན་བ་དང་སྣང་བ་མི་བསྟུན། འདུལ་བ་དྲང་སྲོང་ཉག་གཅིག་ལ་བློས་མི་
བཏང་། ཤེས་རབ་སྐྱེ་བའི་རྒྱུད་ལུང་བོན་མཉན། མདོ་མཛོད་འདུལ་བ་འཛིན་པ་
ཡིན་པས། མདོ་མཛོད་རྒྱུད་ལུང་འཆད་པར་འགྲོ་བར་བྱ། དུས་རྟག་ཏུ་ཅི་ལྟར་དགེ་
འཕེལ་བསམ། འཇིག་རྟེན་སྤྱོད་པ་ལ་བློ་ཤར་མྱུར་དུ་བརྟུལ། རྒོད་དང་བག་མེད་
བསམ་པ་རྟག་ཏུ་དོར། ལུས་ངག་རྣམ་འགྱུར་དྲང་སྲོང་ལས་མི་འགྱུར། སྒེག་རྫས་
སུ་གྱུར་པའི་དངོས་པོ་ཐ་དད་མི་བཅང་དོར། ཁྲུས་མ་བྱས་བར་རྟེན་དྲུང་དུ་མི་འགྲོ།
ཚེས་ཕྱག་དང་སྙིང་པོ་རྣམ་གསུམ་མ་བརྗོད་པ་རྟེན་དྲུང་དུ་མི་འགྲོ། ལྷམ་གཙོག་
361

གསུང་རབ་སྒོ་མཛོད་རིན་པོ་ཆེའི་གླེགས་བམ།
གོན་ལ་རྟེན་དྲུང་དུ་མི་འགྲོ། དབྱར་ལྷམ་གོན་ལ་རྟེན་དྲུང་དུ་མི་འགྲོ། རྐང་པས་སྣོད་
བརྟེན་ན་ཟན་འཁྲུགས་པ་སྤང༌། དེ་ལྟར་བྱས་པས་མི་བཟའ་དོར་བར་བྱ། བསྐོལ་
བ་ལུད་པ་ཕུས་མི་འདབ། དྲང་སྲོང་གི་ཕུད་ཉམས་པ་ཡི་དྭགས་རྒྱུ། ཅི་བྱེད་ཐམས་
ཅད་འདུལ་བ་དང་བསྟུན། སྤྱོད་ལམ་དལ་བུ་བྱས་ལ་འཚོ་བ་ལོག་པ་སྤང་། རྒན་
པས་གཞོན་པ་བསྐྱང་། གཞོན་པས་རྒན་ལ་གུས་པ་བྱ། ལས་སུ་གཞོན་རིམ་ནས་བྱ།
གཅིག་ལ་གཅིག་སྐྱོན་བརྟག་པའི། ཕག་ལྐོག་སྤྱ་ཁ་ཤིན་ཏུ་སྤང་། ལྟ་སྤྱོད་མི་མཐུན་
པའི་ཐེག་ཆེན་པ་དང་སྔགས་ལ་བརྟེན་པའི་གྲོགས་མི་བརྟེན། ཉེས་པ་ཕྲ་མོ་བསྒྲིམས་
ལ་བསྲུང་། དུག་རྒྱས་ཕྲ་རགས་རྡུལ་ཙམ་ལས་ཚངས་རྒྱུང་འཕེལ། དུད་འགྲོ་སྡིག་
པའི་རྩ་བ་ཡིན་པས། བ་གླང་ར་ལུག་ཕྱུགས་རིགས་ཀུན་ནས་སྤོངས། འདོད་པ་ཉོན་
མོངས་ཐམས་ཅད་ཀྱི་རྩ་བ་ཡིན་པས། དགོས་མེད་བྱས་ལ་ཉོ་ཚོང་བུན་སྤེལ་སྤང༌།
བདེ་གཤེགས་མཆོད་དང་བསྟན་པའི་ཆེད་དམིགས་ཀྱིས་གསལ། ཉེས་བྱས་ལྟུང་བ་
ལས་སོགས་ཐམས་ཅད་དང་། འབྲེལ་དོན་ཟོན་བྱས་དགྲ་ལྟར་སྤངས། བྱ་བ་མང་ན་
སྡོམ་ ་པ་འཆོར་བས། སྲོག་ལ་བབ་དང་སོ་ནམས་འདུ་འཛིན་བྱེད་པ་ཐམས་ཅད་སྤང་།
འཆད་པ་ཐུན་མེད་ན་བསྟན་པ་ཉམས་པས། ལོ་ཐུན་ཟླ་ཐུན་དམ་པར་བཟུང་བར་བྱ།
ཕྱགས་མི་བྱེད་པ་མཚངས་ཡིན་པས། མཐོང་ཕྱག་གམ་ཟ་ཕྱག་ལ་ནན་ཏན་བྱ། གོང་
མ་ལ་ས་འཐོར་ཆུ་འཐོར་སྐྱོན་ཡིན་པས། ལག་གཡབ་པར་བྱེད་པ་ཐམས་ཅད་སྤང་།
ཚུལ་ཁྲིམས་ཐམས་ཅད་སྤྱི་འཚོ་ཡིན་པས། གོ་ཆ་དང་གཉན་པོ་ཤིན་ཏུ་སྤྱད། འདུལ་
བ་ཞུགས་ནས་མི་སྲུང་བ་འདྲེ་ཅན་རང་སྲོག་གཅོད་པ་དང་མཉམ། དབྱར་པོ་གཉིས་
འཕར་དུ་གཏོང་བས་ཉམས། ཁས་ལེན་གོང་མི་སྤར་བར་བྱ། གང་གི་ཡང་གག་མི་
བྱེད་པ་དམ་པ། ཁྱད་པར་དུ་དགེ་དུ་དགེ་བའི་གག་མི་བྱ། ཆེ་བ་ལ་ཁ་དབྱར་དཔུང་
བཙལ་ནས། རེ་བ་དང་དབྱར་བོ་ངོ་རྐུན་མི་བྱ་སྤངས། དུས་རྟག་ཏུ་འདུལ་བ་དང་
362

མདོ་སྡེ།
སྤྱི་ལྟོས་འགོག་པ་སྡོམ་བྱེད་རྒྱུད།
མི་འབྲལ་ལོ། །འདུལ་བ་སྤྱི་ལྟོས་འགོག་པ་སྡོམ་བྱེད་རྒྱུད་ལ། དྲང་སྲོང་མ་ཡི་སིལ་
བུའི་ལེའུ་སྟེ་བཅོ་བརྒྱད་པའོ།། །།སྤ་སྨར་རོ། །སླིག་ཙོ། །རྫོགས་སོ། །
༧ ཁྱུང་སྟེང་ནོར་གླིང་བོན་གཏེར་སྒྲོམ་བུའི་ཁར།
གསང་ལུང་འཛིན་པའི་འོད་ཟེར་སྦྱིན་པ་ཡིས།
སྒོ་བཞི་མཛོད་ལྔའི་དཔེ་རྙིང་གངས་རིའི་རྒྱན།
དཀའ་ཁྲི་མྱོང་བརྒྱས་སྤེལ་འདི་རྟག་བརྟན་སྨོན།
༧ སྒོ་བཞི་མཛོད་དང་ལྔ་ཡི་བོན།
ས་ཡི་རྡུལ་བཞིན་གྲངས་འཕེལ་ནས།
རིན་ཆེན་སྣ་ལྔའི་གཏེར་བཞིན་དུ།
སེམས་ཅན་དོན་དུ་རྒྱས་པར་ཤོགག །
363